*Likumprojekts*

**Grozījumi Aizsardzības un drošības jomas iepirkumu likumā**

Izdarīt Aizsardzības un drošības jomas iepirkumu likumā (Latvijas Vēstnesis, 2011, 173. nr.; 2013, 188. nr.; 2017, 231.nr) šādus grozījumus:

1. Papildināt 1.pantu ar 51.punktu šādā redakcijā:

“51) **elektroniskais rēķins** – rēķins, kas izsniegts, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt;”

1. Papildināt likumu ar 71.pantu šādā redakcijā:

**“71. pants. Elektroniskie rēķini**

1. Pasūtītājs pieņem elektronisko rēķinu, kas atbilst normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību, kā arī, ja tas paredzēts iepirkuma līgumā, ietver papildu elektroniskā rēķina pamatelementus atbilstoši normatīvajiem aktiem par piemērojamo elektronisko rēķinu un tā pamatelementu izmantošanas specifikāciju un nosūtīšanas kārtību. Ministru kabinets nosaka piemērojamo elektroniskā rēķina standartu un tā pamatelementu izmantošanas specifikāciju un nosūtīšanas kārtību.”
2. Pasūtītājs ir tiesīgs nepiemērot šā panta pirmo daļu un 54.panta 11.daļu, ja iepirkuma procedūrā noslēgtā iepirkuma līguma izpilde ir atzīta par slepenu vai uz tiem attiecas īpaši drošības pasākumi saskaņā ar normatīvajiem aktiem.”
3. Izteikt 44.panta pirmās daļas 5.punkta ievaddaļu šādā redakcijā:

“5) kandidāts vai pretendents ar kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams, ir atzīts par vainīgu un sodīts par pārkāpumu, kas izpaužas kā:”

1. Aizstāt 44. panta trešās daļas 1.punktā vārdu “pieci” ar vārdu “trīs”.
2. Aizstāt 44. panta trešās daļas 4.punktā skaitli “18” ar skaitli “12”.
3. Papildināt 54.pantu ar 11.daļu šādā redakcijā:

“(11) Pasūtītājs iepirkuma līgumā iekļauj nosacījumu, ja piegādātājs iesniedz elektronisko rēķinu, kas atbilst normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību. Iepirkuma līgumā atbilstoši normatīvajiem aktiem par piemērojamo elektronisko rēķina standartu un tā pamatelementu izmantošanas specifikāciju un nosūtīšanas kārtību var paredzēt papildus pamatelementus, kas obligāti norādāmi elektroniskajā rēķinā.”

1. Papildināt Pārejas noteikumus ar 12. un 13.punktu šādā redakcijā:

“12. Šā likuma 71.pantu un 54.panta 11.daļu tiešās pārvaldes iestādes piemēro to līgumu apmaksai, kuriem iepirkuma procedūra izsludināta no 2019.gada 18.aprīļa, pārējie pasūtītāji no 2020.gada 18.aprīļa.

13. Ministru kabinets līdz 2018.gada 31.decembrim izstrādā šā likuma 71.pantā minētos Ministru kabineta noteikumus.”

1. Papildināt Informatīvo atsauci uz Eiropas Savienības direktīvām ar 2.punktu šādā redakcijā:

“2) Eiropas Parlamenta un Padomes 2014.gada 16.aprīļa direktīvas2014/55/ES par elektroniskajiem rēķiniem publiskā iepirkuma procedūrās.”

Likums stājas spēkā 2019.gada 18.aprīlī.

Finanšu ministre D.Reizniece-Ozola